
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO STATYTI LAIKINĄ NESUDĖTINGĄ STATINĮ ŠAKIUOSE, E. STEPONAIČIO G. 10
2013 m. gruodžio 12 d. Nr. T-405
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, 48 straipsnio 2 dalimi, Statybos įstatymo (Žin., 1996, Nr. 32-788; 2001, Nr. 101-3597) 23 straipsniu ir Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi bei atsižvelgdama į Algimanto Puidoko komercijos įmonės 2013 m. lapkričio 7 d. prašymą Nr. 13/11/07, nusprendžia:


1. Sutikti, kad Algimanto Puidoko komercijos įmonė, nuomojanti rajono savivaldybei nuosavybės teise priklausančias negyvenamąsias patalpas, esančias Šakiuose, E. Steponaičio g. 10, šalia pastato, kuriame yra nuomojamos patalpos, statytų laikiną nesudėtingą statinį.


2. Nustatyti, kad laikiną nesudėtingą pastatą leidžiama naudoti trejus metus, t.y. iki savivaldybės ilgalaikio materialiojo turto nuomos sutarties termino pabaigos.   

